CELEX: 32015R2112
Language: ro
Date: 2015-11-23 00:00:00
Title: Regulamentul (UE) 2015/2112 al Comisiei din 23 noiembrie 2015 de modificare a anexei I la Regulamentul (CE) nr. 251/2009 de punere în aplicare a Regulamentului (CE) nr. 295/2008 al Parlamentului European și al Consiliului privind statisticile structurale de întreprindere, în ceea ce privește adaptarea seriilor de date în urma revizuirii clasificării produselor în funcție de domeniul de activitate (CPA) (Text cu relevanță pentru SEE)

24.11.2015   
            
            
               RO
            
            
               Jurnalul Oficial al Uniunii Europene
            
            
               L 306/4
            
         REGULAMENTUL (UE) 2015/2112 AL COMISIEI
   din 23 noiembrie 2015
   de modificare a anexei I la Regulamentul (CE) nr. 251/2009 de punere în aplicare a Regulamentului (CE) nr. 295/2008 al Parlamentului European și al Consiliului privind statisticile structurale de întreprindere, în ceea ce privește adaptarea seriilor de date în urma revizuirii clasificării produselor în funcție de domeniul de activitate (CPA)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 295/2008 al Parlamentului European și al Consiliului din 11 martie 2008 privind statisticile structurale de întreprindere (1), în special articolul 11 alineatul (2) litera (e),
   întrucât:
   
               (1)
            
            
               Regulamentul (CE) nr. 295/2008 stabilește un cadru comun pentru culegerea, elaborarea, transmiterea și evaluarea statisticilor europene referitoare la structura, activitatea, competitivitatea și performanțele întreprinderilor din Uniune.
            
         
               (2)
            
            
               Regulamentul (CE) nr. 451/2008 al Parlamentului European și al Consiliului (2) stabilește o nouă clasificare statistică a produselor în funcție de domeniul de activitate (CPA) pentru a satisface cerințele privind statisticile în cadrul Uniunii.
            
         
               (3)
            
            
               Anexa I la Regulamentul (CE) nr. 251/2009 al Comisiei (3) stabilește seriile de date, nivelul de detaliere și denumirea produselor care vor fi transmise pe baza CPA.
            
         
               (4)
            
            
               În urma intrării în vigoare a Regulamentului (UE) nr. 1209/2014 al Comisiei (4) este necesară adaptarea anexei I la Regulamentul (CE) nr. 251/2009 în ceea ce privește nivelul de detaliere și denumirile pentru anumite produse pentru datele care urmează să fie transmise pe baza CPA pentru a menține comparabilitatea și coerența cu standardele de clasificare a produselor utilizate la nivel internațional.
            
         
               (5)
            
            
               Prin urmare, anexa I la Regulamentul (CE) nr. 251/2009 ar trebui modificată în consecință.
            
         
               (6)
            
            
               Măsurile prevăzute în prezentul regulament sunt în conformitate cu avizul Comitetului pentru sistemul statistic european,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 251/2009 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 noiembrie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 97, 9.4.2008, p. 13.
   
      (2)  Regulamentul (CE) nr. 451/2008 al Parlamentului European și al Consiliului din 23 aprilie 2008 de instituire a unei noi clasificări statistice a produselor în funcție de domeniul de activitate (CPA) și de abrogare a Regulamentului (CEE) nr. 3696/93 al Consiliului (JO L 145, 4.6.2008, p. 65).
   
      (3)  Regulamentul (CE) nr. 251/2009 al Comisiei din 11 martie 2009 de punere în aplicare și de modificare a Regulamentului (CE) nr. 295/2008 al Parlamentului European și al Consiliului în ceea ce privește seriile de date care trebuie produse pentru statisticile structurale de întreprinderi și adaptările necesare în urma revizuirii clasificării statistice a produselor în funcție de domeniul de activitate (CPA) (JO L 86, 31.3.2009, p. 170).
   
      (4)  Regulamentul (UE) nr. 1209/2014 al Comisiei din 29 octombrie 2014 de modificare a Regulamentului (CE) nr. 451/2008 al Parlamentului European și al Consiliului din 23 aprilie 2008 de instituire a unei noi clasificări statistice a produselor în funcție de domeniul de activitate (CPA) și de abrogare a Regulamentului (CEE) nr. 3696/93 al Consiliului (JO L 336, 22.11.2014, p. 1).
   
      ANEXĂ
      Anexa I la Regulamentul (CE) nr. 251/2009 se modifică după cum urmează:
      
                  1.
               
               
                  La punctul 1 „SERVICII”, în tabelul „Seria 1E”, rubricile „Grupe speciale”„HIT”, „MHT”, „MLT” și „LOT” de la „Nivelul de defalcare a produselor” se înlocuiesc cu următorul text:
                  
                              „HIT
                           
                           
                              Producție de tehnologie înaltă (NACE Rev.2 21 + 26 + 30.3)
                           
                        
                              MHT
                           
                           
                              Producție de tehnologie medie-înaltă (NACE Rev.2 20 + 25.4 + 27 + 28 + 29 + 30-30.1-30.3 + 32.5)
                           
                        
                              MLT
                           
                           
                              Producție de tehnologie medie-joasă (NACE Rev.2 18.2 + 19 + 22 + 23 + 24 + 25-25.4 + 30.1 + 33)
                           
                        
                              LOT
                           
                           
                              Producție de tehnologie joasă (NACE Rev.2 10 + 11 + 12 + 13 + 14 + 15 + 16 + 17 + 18-18.2 + 31 + 32-32.5)”.
                           
                        
            
                  2.
               
               
                  La punctul 2 „INDUSTRIE” din tabelele de serii 2H, 2I, 2J și 2K, „Sfera de cuprindere a activităților”„NACE Rev.2, secțiunile B-E (cu excepția diviziunilor 37, 38 și 39 din NACE Rev.2)” se înlocuiește cu „NACE Rev.2, secțiunile B-D și diviziunea 36”.
               
            
                  3.
               
               
                  La punctul 3 „COMERȚ” din tabelele de serii 3E, 3F, 3G, 3H, 3I, 3J și 3K „Nivelul de defalcare a activităților”, „Nivel de 1 literă al NACE Rev.2 (secțiuni)” se elimină.
               
            
                  4.
               
               
                  La punctul 4 „CONSTRUCȚII” din tabelul de serii 4G, „Nivelul de defalcare a activităților”
                  „Nivel de 3 cifre al NACE Rev.2 (grupe)
                  Nivel de 2 cifre al NACE Rev.2 (diviziuni)
                  Nivel de 1 literă al NACE Rev.2 (secțiuni)”
                  se înlocuiește cu următorul text:
                  „Nivel de 2 cifre al NACE Rev.2 (diviziuni) cu excepția caracteristicilor 18 31 0 și 18 32 0 pentru diviziunea 43
                  Nivel de 1 cifră al NACE Rev.2 (secțiuni) cu excepția caracteristicilor 18 31 0 și 18 32 0”.
               
            
                  5.
               
               
                  Punctul 8 „SERVICII COMERCIALE” se modifică după cum urmează:
                  
                              (a)
                           
                           
                              în tabelul „Seria 8A”, pentru produsul cu codul 63 12, rubrica „Conținuturi de portaluri web” de la „Nivelul de defalcare în funcție de tipul de produs” se înlocuiește cu „Servicii de portaluri web”;
                           
                        
                              (b)
                           
                           
                              în tabelul „Seria 8A”, pentru produsul cu codul 73 11 13, rubrica „Proiectare și concepție publicitară” de la „Nivelul de defalcare în funcție de tipul de produs” se înlocuiește cu „Servicii de dezvoltare și concepție publicitară”;
                           
                        
                              (c)
                           
                           
                              în tabelul „Seria 8C”, produsul 70 22 4„Mărci și francize” de la „Nivelul de defalcare în funcție de tipul de produs” se elimină;
                           
                        
                              (d)
                           
                           
                              în tabelul „Seria 8E”, pentru produsul cu codul 71 11 24, rubrica „Servicii de consultanță în arhitectură” de la „Nivelul de defalcare în funcție de tipul de produs” se înlocuiește cu „Servicii de consultanță în arhitectură pentru construcția de clădiri”.